
Procedura izdavanje narudžbenice
1. Područje primjene
Ova procedura rada propisuje način izdavanja narudžbenice za nabavu roba, radova i usluga u skladu sa Zakonom o javnoj nabavi, Pravilniku o provedbi postupaka jednostavne nabave i ostalim propisima koji reguliraju javnu i jednostavnu nabavu do pragova jednostavne nabave propisanih Zakonom o javnoj nabavi.

2. Odgovornost
Pročelnik Odsjeka (u nastavku pročelnik), odnosno voditelj studija (doktorskog, specijalističkog, izvanrednog, združenog, međuodsječkog itd.) (u nastavku: voditelj studija), Službe, Odjela ili Centra (u nastavku voditelj jedinice) ili voditelj projekta odgovaraju za podatke navedene u molbi.

3. Hodogram aktivnosti za jednostavne nabave vrijednosti do 15.000,00 EUR bez PDV-a
1. Pročelnik/voditelj studija, jedinice ili projekta ispunjava Molbu za izdavanja narudžbenice te molbu s prilozima predaje tajništvu jedinice. Odgovornost: Pročelnik/voditelj studija, jedinice ili projekta. Rok: najmanje 5 radnih dana prije potrebne realizacije nabave. Popratni dokument: U slučaju da se traži narudžbenica, za iznose do 15.000,00 EUR bez PDV-a potrebno je priložiti jednu ponudu, za iznose do 500,00 EUR bez PDV-a nije potrebno priložiti ponudu. Ponudu može pribaviti podnositelj Molbe za izdavanje narudžbenice ili Odjel za nabavu i investicije. U slučaju da to radi Odjel za nabavu i investicije, podnositelj Molbe za izdavanje narudžbenice dostavlja točnu tehničku specifikaciju predmeta nabave. 
2. Tajništvo jedinice molbu dostavlja Urudžbenom. Odgovornost: Tajništvo jedinice. Rok: Po zaprimanju. Popratni dokument: Molba s popratnim dokumentima.
3. Urudžbeni urudžbira molbu, te ju zajedno s popratnim dokumentima prosljeđuje planeru analitičaru. Odgovornost: Urudžbeni. Rok: Po zaprimanju. Popratni dokument: Molba s popratnim dokumentima.
4. Planer analitičar na molbi ovjerava da su na navedenom mjestu troška raspoloživa financijska sredstva i molbu prosljeđuje Odjelu za  nabavu i investicije. Ako na navedenom mjestu troška nisu raspoloživa financijska sredstva, planer analitičar molbu vraća tajništvu jedinice s daljnjim uputama. Odgovornost: planer analitičar. Rok: po zaprimanju i provjeri stanja na mjestu troška. Popratni dokument: Molba s popratnim dokumentima.
5. Odjel za  nabavu i investicije provjerava molbu, potpisom na molbi potvrđuje da je ispravno popunjena, u skladu s planom nabave, Zakonom o javnoj nabavi i drugim propisima i odredbama, da su priloženi svi potrebni dokumenti, te molbu dostavlja Voditelju računovodstveno-financijske službe. Ako molba nije ispravno popunjena ili nisu priloženi svi potrebni dokumenti Odjel za  nabavu i investicije ju vraća tajništvu jedinice s daljnjim uputama. Odgovornost: Odjel za  nabavu i investicije. Rok: po zaprimanju i provjeri. Popratni dokument: Molba s popratnim dokumentima.
6. Voditelj računovodstveno-financijske službe provjerava molbu, potpisom na molbi potvrđuje da je ispravno popunjena i da su priloženi svi potrebni dokumenti, te molbu prosljeđuje u Ekonomat (u slučaju da je priložena molba za izdavanje narudžbenice za nabavu roba, radova ili usluga). Ako molba nije ispravno popunjena ili nisu priloženi svi popratni dokumenti Voditelj računovodstveno-financijske službe molbu vraća tajništvu jedinice s daljnjim uputama. Odgovornost: Voditelj računovodstveno-financijske službe. Rok: po zaprimanju i provjeri. Popratni dokument: Molba s popratnim dokumentima.
Molba za izdavanja narudžbenice
· Ekonomat temeljem dostavljene molbe sastavlja narudžbenicu i narudžbenicu prosljeđuje prodekanu za poslovanje. Odgovornost: Ekonomat. Rok: po zaprimanju. Popratni dokument: Narudžbenica s molbom i popratnim dokumentima.
· Prodekan za poslovanje pregledava i potpisuje narudžbenicu i narudžbenicu vraća Ekonomatu. Ako prodekan za poslovanje ne odobri nabavu, narudžbenicu vraća tajništvu jedinice s daljnjim uputama. Odgovornost: Prodekan za poslovanje. Rok: Po zaprimanju i provjeri. Popratni dokument: Narudžbenica s molbom i popratnim dokumentima.
· Ekonomat prosljeđuje narudžbenicu tajništvu jedinice, odnosno pročelniku/voditelju studija, jedinice ili projekta koji pokreće nabavu. Odgovornost: Ekonomat. Rok: po zaprimanju. Popratni dokument: Narudžbenica.

4. Hodogram aktivnosti za jednostavne nabave vrijednosti veće od 15.000,00 EUR bez PDV-a
1. Za predmete nabave čija procijenjena vrijednost prelazi 15.000,00 EUR bez PDV-a Pročelnik/voditelj studija, jedinice ili projekta dostavljaju Odjelu za  nabavu i investicije tehničku specifikaciju, troškovnik i ostale parametre predmeta nabave koji je potrebno nabaviti. Odgovornost: Pročelnik/voditelj, studija, jedinice ili projekta Rok: najmanje 15 radnih dana prije potrebne realizacije nabave. Popratni dokument: Tehnička specifikacija i troškovnik predmeta nabave.
2. Odjel za  nabavu i investicije pokreće postupak nabave putem modula jednostavne nabave u EOJN HR. Odjel za  nabavu i investicije zaprimljene ponude u provedenom postupku jednostavne nabave u EOJN RH dostavlja pročelniku/voditelju studija, jedinice ili projekta . Odgovornost: Odjel za  nabavu i investicije. Rok: Po zaprimanju. Popratni dokument: zaprimljene ponude.
3. Pročelnik/voditelj studija, jedinice ili projekta ispunjava Molbu za izdavanja narudžbenice te molbu s prilozima predaje tajništvu jedinice. Odgovornost: Pročelnik/voditelj studija, jedinice ili projekta. Rok: najmanje 5 radnih dana prije potrebne realizacije nabave. Popratni dokument: Zaprimljene ponude.
4. Tajništvo jedinice molbu dostavlja Urudžbenom. Odgovornost: Tajništvo jedinice. Rok: Po zaprimanju. Popratni dokument: Molba s popratnim dokumentima.
5. Urudžbeni urudžbira molbu, te ju zajedno s popratnim dokumentima prosljeđuje planeru analitičaru. Odgovornost: Urudžbeni. Rok: Po zaprimanju. Popratni dokument: Molba s popratnim dokumentima.
6. Planer analitičar na molbi ovjerava da su na navedenom mjestu troška raspoloživa financijska sredstva i molbu prosljeđuje Odjelu za  nabavu i investicije. Ako na navedenom mjestu troška nisu raspoloživa financijska sredstva, planer analitičar molbu vraća tajništvu jedinice s daljnjim uputama. Odgovornost: planer analitičar. Rok: po zaprimanju i provjeri stanja na mjestu troška. Popratni dokument: Molba s popratnim dokumentima.
7. Odjel za  nabavu i investicije provjerava molbu, potpisom na molbi potvrđuje da je ispravno popunjena, u skladu s planom nabave, Zakonom o javnoj nabavi i drugim propisima i odredbama, da su priloženi svi potrebni dokumenti te molbu dostavlja Voditelju računovodstveno-financijske službe. Ukoliko molba nije ispravno popunjena ili nisu priloženi svi potrebni dokumenti  Odjel za  nabavu i investicije ju vraća tajništvu jedinice s daljnjim uputama. Odgovornost: Odjel za  nabavu i investicije. Rok: po zaprimanju i provjeri. Popratni dokument: Molba s popratnim dokumentima.
8. Voditelj računovodstveno-financijske službe provjerava molbu, potpisom na molbi potvrđuje da je ispravno popunjena i da su priloženi svi potrebni dokumenti, te molbu prosljeđuje u Ekonomat (u slučaju da je priložena molba za izdavanja narudžbenice za nabavu roba, radova ili usluga). Ako molba nije ispravno popunjena ili nisu priloženi svi popratni dokumenti Voditelj računovodstveno-financijske službe molbu vraća tajništvu jedinice s daljnjim uputama. Odgovornost: Voditelj računovodstveno-financijske službe. Rok: po zaprimanju i provjeri. Popratni dokument: Molba s popratnim dokumentima.
Molba za izdavanja narudžbenice
· Ekonomat temeljem dostavljenog zahtjeva sastavlja narudžbenicu i narudžbenicu prosljeđuje prodekanu za poslovanje. Odgovornost: Ekonomat. Rok: po zaprimanju. Popratni dokument: Narudžbenica s molbom i popratnim dokumentima.
· Prodekan za poslovanje pregledava i potpisuje narudžbenicu i narudžbenicu vraća Ekonomatu. Ako prodekan za poslovanje ne odobri nabavu, narudžbenicu vraća tajništvu jedinice s daljnjim uputama. Odgovornost: Prodekan za poslovanje. Rok: Po zaprimanju i provjeri. Popratni dokument: Narudžbenica s molbom i popratnim dokumentima.
· Ekonomat prosljeđuje narudžbenicu tajništvu jedinice, odnosno pročelniku/voditelju studija, jedinice ili projekta koji pokreće nabavu. Odgovornost: Ekonomat. Rok: po zaprimanju. Popratni dokument: Narudžbenica.

5. Zakonski okviri, procedure i reference
1. Zakon o javnoj nabavi
2. Pravilnik o provedbi postupka jednostavne nabave

